Azido galiko

Azido galikoa edo azido 3,4,5-trihidroxibentzoikoa konposatu organiko aromatikoa da C6H2(OH)3CO2H formula duena azido karboxilikoen klasekoa. Eraztun aromatikoan hiru hidroxilo talde ditu ordekatzaile. Solido kolorgea da. Disolbagarria da etanoletan eta azetonatan. Narritagarria eta korrosiboa da.

Azido galikoa produktu naturala da eta landare askotan aurkitzen da, hala nola haritzen kuku-sagarretan eta azalean, masustetan, kakian eta te-hostoetan. Landareen taninoen osagaia da.

 Sintesia 
Landareen taninoen hidrolisi azido edo alkalinoaren bidez lortzen da azido galikoa, esaterako erkametzaren kuku-sagarren taninoetatik.

 Erabilera 
Antioxidatzaileen, koloratzaileen eta argazkiak errebelatzeko tindagai eta agenteen fabrikazioan erabiltzen da.

Une honetan (2025) beste osagai batzuen artean azido galikoa duten erretxina termoegonkorrak ikertzen ari dira gaur egun Euskal Herrian konposite jasangarriagoak egiteko asmoarekin.

 Erreferentziak